# Patrimoni històric espanyol

El Patrimoni històric espanyol és el conjunt de béns de valor històric, artístic, científic o tècnic que conformen l'aportació d'Espanya a la cultura universal. Disposa de mesures de protecció, tutela i foment definides en la Llei 16/1985, de 25 de juny, sobre el patrimoni històric espanyol. Els béns mobles i immobles més rellevants són declarats d'interès cultural.

## Nivells de protecció

Existeixen tres nivells de protecció en funció de la rellevància:
* Béns d'interès cultural: és el grau màxim de protecció pels béns mobles i immobles que són inclosos en el Registre General de Béns d'Interès Cultural.
* Béns mobles inventariats: són els béns de rellevància singular no declarats d'interès cultural i inclosos en l'Inventari General de Béns Mobles.
* Resta del Patrimoni Històric Espanyol: està integrat per tots els béns immobles i mobles d'interès artístic, històric, paleontològic, arqueològic, etnogràfic, científic o tècnic. No existeix un registre o inventari general. Es consideren inclosos tots els béns protegits en els inventaris de les comunitats autònomes o en els catàlegs de planejament urbanístic.
Tenen un règim especial complementari amb normes concretes de protecció el patrimoni arqueològic, etnogràfic, documental, bibliogràfic i els béns mobles d'institucions eclesiàstiques.

## Competències

Per sentència del Tribunal Constitucional 17/1991 sobre la interposició d'un recurs d'inconstitucionalitat per part dels governs de Catalunya, Galícia i País Basc, es van determinar les competències entre l'administració de l'estat i les comunitats autònomes. Correspon al Ministeri de Cultura les competències sobre exportació, defensa davant l'espoliació i sobre els béns adscrits a serveis públics gestionats per l'administració de l'estat. Correspon a les comunitats autònomes la regulació del patrimoni incloent la declaració dels béns protegits i el seu foment.
| Administració | Administració | Regulació | Registre |
| | Ministeri de Cultura. Subdirecció General de Protecció del Patrimoni Històric | Llei 16/1985 del patrimoni històric espanyol | Registre General de Béns d'Interès Cultural i Inventari General de Béns Mobles |
| Andalusia | Conselleria de Cultura. Direcció General de Béns Culturals | Llei 14/2007 del Patrimoni Històric d'Andalusia | Sistema d'Informació del Patrimoni Històric d'Andalusia (SIPHA) |
| Aragó | Departament d'Educació, Cultura i Esport. Direcció General de Patrimoni Cultural | Llei 3/1999 del Patrimoni Cultural Aragonès | Sistema d'Informació del Patrimoni Cultural Aragonès (SIPCA) |
| Astúries | Conselleria de Cultura, Comunicació Social i Turisme. Direcció General de Promoció Cultural i Política Lingüística | Llei del Principat d'Astúries 1/2001 de Patrimoni Cultural Arxivat 2014-08-15 a Wayback Machine. | Registre de Béns d'Interès Cultural d'Astúries i Inventari del Patrimoni Cultural d'Astúries Arxivat 2014-08-15 a Wayback Machine. |
| Illes Balears | Conselleria d'Educació i Cultura. Direcció General de Cultura | Llei 12/1998 del Patrimoni Històric de les Illes Balears Arxivat 2016-03-03 a Wayback Machine. | Registre de Béns d'Interès Cultural i Catàleg Insular del Patrimoni Històric |
| Canàries | Conselleria d'Educació, Cultura i Esports. Direcció General del Patrimoni Històric | Llei 4/1999 de Patrimoni Històric de Canàries | Registre de Béns d'Interès Cultural i Inventari de Béns Mobles |
| Cantàbria | Conselleria de Cultura, Turisme i Esport. Direcció General de Cultura | Llei 11/1998 de Patrimoni Cultural de Cantàbria Arxivat 2011-09-03 a Wayback Machine. | Registre de Béns d'Interès Cultural i Catàleg del Patrimoni Cultural Arxivat 2011-07-21 a Wayback Machine. |
| Castella - la Manxa | Conselleria de Cultura. Direcció General de Patrimoni i Museus | Llei 4/1990 del Patrimoni Històric de Castella - la Manxa | Registre de Béns d'Interès Cultural i Inventari de Béns Mobles |
| Castella i Lleó | Conselleria de Cultura i Turisme. Direcció General de Patrimoni i Béns Culturals | Llei 12/2002 de Patrimoni Cultural de Castella i Lleó | Catàleg de Béns d'Interès Cultural i Inventari de Béns del Patrimoni Cultural |
| Catalunya | Departament de Cultura. Direcció General del Patrimoni Cultural | Llei 9/1993 del patrimoni cultural català Arxivat 2013-10-31 a Wayback Machine. | Inventari del Patrimoni Cultural Català: Registre de Béns Culturals d'Interès Nacional i Catàleg del Patrimoni Cultural |
| País Valencià | Conselleria de Cultura, Turisme i Esport. Direcció General de Patrimoni Cultural Valencià | Llei 4/1998 del Patrimoni Cultural Valencià | Inventari General del Patrimoni Cultural Valencià |
| Extremadura | Conselleria d'Educació i Cultura. Direcció General de Patrimoni Cultural | Llei 2/1999 de patrimoni històric i cultural d'Extremadura Arxivat 2012-11-29 at Archive.is | Registre de Béns d'Interès Cultural Arxivat 2016-03-03 a Wayback Machine. i Inventari del Patrimoni Històric i Cultural |
| Galícia | Conselleria de Cultura i Turisme. Direcció General de Patrimoni Cultural | Llei 8/1995 del patrimoni cultural de Galícia | Inventari general del patrimoni cultural Arxivat 2009-03-15 a Wayback Machine.: Registre de Béns d'Interès Cultural i Catàleg del Patrimoni Cultural. |
| Madrid | Conselleria de Cultura i Esport. Direcció General de Patrimoni Històric | Llei 10/1998 de Patrimoni Històric de la Comunidat de Madrid Arxivat 2013-10-29 a Wayback Machine. | Registre de Béns d'Interès Cultural Arxivat 2012-03-29 a Wayback Machine. i Inventari de Béns Culturals |
| Múrcia | Conselleria d'Educació i Cultura. Direcció General de Cultura | Llei 4/2007 de Patrimoni Cultural de la Regió de Múrcia Arxivat 2013-10-29 a Wayback Machine. | Registre de Béns d'Interès Cultural Arxivat 2013-10-23 a Wayback Machine., Catàleg del Patrimoni Cultural i Inventari de Béns Culturals |
| Navarra | Departament de Cultura, Turisme i Relacions Institucionals. Direcció General de Patrimoni Cultural | Llei foral 14/2005 del Patrimoni Cultural de Navarra | Registre de Béns del Patrimoni Cultural |
| País Basc | Departament de Cultura. Direcció de Patrimoni Cultural | Llei 7/1990 del Patrimoni Cultural Basc | Registre de Béns Culturals Qualificats i Inventari General de Béns Culturals Arxivat 2017-10-31 a Wayback Machine. |
| La Rioja | Conselleria d'Educació, Cultura i Turisme. Direcció General de Cultura | Llei 7/2004 de Patrimonio Cultural, Històric i Artístic de La Rioja Arxivat 2011-10-07 a Wayback Machine. | Registre General del Patrimoni Cultural, Històric i Artístic: Inventari de Béns d'Interès Cultural i Inventari de Béns Culturals d'Interès Regional |
* 1 2 A les Illes Balears i les Illes Canàries la gestió està transferida reglamentàriament a les administracions insulars

## Referències

* ↑ «Llei 16/1985, de 25 de juny, del patrimoni històric espanyol». Butlletí Oficial de l'Estat, 155, 29-06-1985, preàmbul [Consulta: 17 juliol 2011].
* ↑ Ministerio de Cultura. «Régimen general de protección del Patrimonio Histórico» (en castellà). [Consulta: 16 juliol 2011].
* ↑ «Gestión del Patrimonio Histórico en el Ministerio de Cultura» (en castellà). Ministeri de Cultura. [Consulta: 17 juliol 2011].
* ↑ Muñoz Merino, Ana. «Medidas fiscales de protección del patrimonio histórico» (en castellà). Instituto Superior de Economía Social, 01-11-2001. Arxivat de l'original el 14 d’agost 2009. [Consulta: 16 juliol 2011].